Nafarroako Parlamentuko Mahaiak, 2019ko irailaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Tafallatik Iruñera bitarteko autobide-tartea uztailaren 9tik abuztuaren 7ra bitarte liberalizatzearen kostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 2an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Zidakos ibaiak uztailaren 8an gainezka egin ostean, Nafarroako Gobernuak erabaki zuen ez zuela AP15 autobidean bidesaririk kobratuko harik eta “Mañoaren bidegurutzea” lagunarteko izenez ezagutzen den horretako kalteak konpondu arte.

Horri buruz, parlamentari honek hauxe jakin nahi du:

– Zenbat diru publiko ordainduko dio Nafarroako Gobernuak Audenasari Tafallatik Iruñera bitarteko autobide-tartea uztailaren 9tik abuztuaren 7ra bitarte liberalizatzeagatik?

– Zer egunetan berrezarri zen N121eko zirkulazioa “Mañoaren bidegurutzea” izenekoaren parean?

– Nafarroako Gobernuak ba al du uztailaren 8ko uholdearen ondorioz Audenasak bere azpiegituretan gertatutako kalteei buruzko azterlan edo txostenik egin izanaren ziurtasunik?

– Halakorik badago, hori igortzea eskatzen dut.

Iruñean, 2019ko abuztuaren 7an.

Foru parlamentaria: Maiorga Ramírez Erro